16. november pühapäev. Öine torm, mis vihma vastu akent peksis ja mõned oksad puudelt murdis, on vaibumas ja ega see ei tekita siin elavate inimeste seas elevust, sest see on tavaline Ruhnu sügisilm.  Ruhnu elab oma tavalist sügiselu, mis paraku on enamusele siin suvel käijatele teadmatu.  Nopped tänasest:  Kell 11.30 poes  Mitja: "Vedasin täna Kaarliga kihla, et homme lennuk ei tule õigel ajal, kui kaotan siis olen talle heleda võlgu.  Kas see aku  kõlbas karjusele?"  Aksel: "Üks päev vaatan Mitjal neli valget hobust õuel söömas." Hi-hi-hi-hi-hi!!!  Luise ja mina räägime koerte truudusest.  Mitja räägib loo Elmo koerast Karust, kes vene ohvitseride püksisäärtesse kargas, kui need teelt eest ära ei läinud, kui Elmo autoga sõitis.  Väike Karli on tulnud üle hoovi teesärgis poodi, kummikud nagu tavaliselt ikka vales jalas.  Õhtul sõidab Einar mööda, nähes mind peab auto kinni ja tuleb jutustama:,,Kas tead midagi loomalaevast,  kuulsin, et Arabella(laev) pidi tulema, igapäev räägib raadios, kui vilets olukord maailma majanduses on, mandril jäävad paljud oma töökohtadest ilma." Ja veel mõned külajutud, mis las siin jääda kirjutamata.    AriiN  pildid, täna Överkirkest Austerkeldini